Peperone crusco

Peperone crusco (euskaraz piper kurruskaria), peperoni cruschi pluralean eta piper crusco bezala ere ezaguna, Basilicatako gastronomiaren produktu tipikoa da. 

Basilicataren nekazaritzako elikagai tradizionaltzat jotzen da.

 Ezaugarriak 
Piper gorri bizia da, kono-formakoa eta zapore gozokoa. Zintzilikatu eta aire zabalean lehortzen da. Barietaterik egokiena peperone di Senise da: 1996an adierazpen geografiko babestua (IGP) jaso zuen, bere mami fin eta ur-eduki txikiagatik; ezaugarri horiek direla eta, egokia da lehortzeko.

 Sukaldaritza-tradizioa 
Peperone cruscoak hainbat erabilera ditu bertako sukaldean, "Basilicatako urre gorria" deitua izateraino. Normalean, haziak kendu eta moztu egiten dira, segundo batzuetan oliba-oliotan frijitzeko. Tenperatura altuen eraginpean egoteak piperra kurruskari (crusco) bihurtzen du. Snack eta goarnizio gisa jan daiteke. Hautsean ere ehotzen da eta haragiak, okintzako produktuak, txokolatea eta izozkia ontzeko espezia gisa erabiltzen da.

 Platerak 
Peperone crusco eskualdeko hainbat plateretako osagai garrantzitsua da, hala nola: 

 pasta i peperoni cruschiarekin: lehenengo platera piperrekin, ogi mamia eta gazta birrindua
 strascinati con la menta: pasta menda xehatuarekin, gantza, piperra eta errefau mina
 baccalà alla lucana: bakailao ondua piperrekin, olioarekin eta perrexilarekin
 acquasale: ogi gogorrarekin egindako plater bakarra, piperrez, arrautzaz eta tipulaz aberastua
 pane cotto: ogi gogorra piperrekin, brokolia edo arbi hostoak

 Erreferentziak 

 Kanpo estekak 

Kategoria:Piperrak
Kategoria:Capsicum